作者：刘之才
词牌/韵律：贺新郎

paragraphs: 苍藓粘溪路。
帐山君、け然羽化，梦魂何许。
曾约秋云萦客袖，舞傍吟皋砚坞。
矫清唳、裂穿云宇。
江碧空濛无处问，问孤山、梅底人知否。
烟夜永，耿心语。
瑶华一去成幽阻。
倚修篁、抱琴愁绝，天寒日暮。
城郭悲歌华表恨，此事销凝千古。
有招隐、小山能赋。
蕙帐空兮谁夜怨，算课骚、读易俱凄楚。
步深窈，堕松露。